จ่าย 1 พันคนพิการบรรเทาโควิด
นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ (พก.) กระทรวงการพัฒนาสังคมและความมั่นคงของมนุษย์ (พม.) เปิดเผยว่า ปัจจุบันสถานการณ์การแพร่ระบาดของโรคติดเชื้อโควิด-19 ส่งผลกระทบต่อประชาชนในวงกว้างอย่างต่อเนื่อง โดยกลุ่มคนพิการเป็นกลุ่มที่มีความเปราะบางและอาจมีความเสี่ยงจากผลกระทบดังกล่าว พก.จึงได้กำหนดมาตรการการช่วยเหลือเยียวยาคนพิการช่วงภาวะวิกฤติในขณะนี้ ดังนี้1.การจ่ายเงินช่วยเหลือเยียวยาคนพิการ เพื่อบรรเทาความเดือดร้อนในช่วงภาวะวิกฤติการแพร่ระบาดของเชื้อโควิด-19 เฉพาะคนพิการที่มีบัตรประจำตัวคนพิการ จะจัดสรรให้คนละ 1000 บาท โดยจ่ายเพียงครั้งเดียวภายในเดือน เม.ย.25632.การพักชำระหนี้คนพิการหรือผู้ดูแลคนพิการที่กู้เงินจากกองทุนส่งเสริมและพัฒนาคุณภาพชีวิตคนพิการ เป็นระยะเวลา 12 เดือน ตั้งแต่เดือน เม.ย.2563 ถึงเดือน มี.ค. 2564และ 3.คนพิการและผู้ดูแลคนพิการสามารถกู้ยืมเงินกองทุนส่งเสริมและพัฒนาคุณภาพชีวิตคนพิการเพื่อประกอบอาชีพในสภาวะวิกฤติโควิด-19 ในวงเงินกู้ไม่เกินรายละ 10000 บาท โดยไม่ต้องมีผู้ค้ำประกัน ไม่มีดอกเบี้ย โดยผ่อนชำระภายใน 5 ปี และปลอดชำระหนี้ในปีแรกทั้งนี้สามารถยื่นกู้ได้ 2 ช่องทาง ได้แก่ ช่องทางออนไลน์ www.dep.go.thและศูนย์บริการคนพิการจังหวัดทั่วประเทศ ตั้งแต่วันที่ 30 เม.ย.จนถึงวันที่ 30 ก.ย.2563.
ปัจจุบันสถานการณ์การแพร่ระบาดของโรคติดเชื้อโควิด-19 ส่งผลกระทบต่อประชาชนในวงกว้างอย่างต่อเนื่อง โดยกลุ่มคนพิการเป็นกลุ่มที่มีความเปราะบางและอาจมีความเสี่ยงจากผลกระทบดังกล่าว
โควิด-19,ไวรัสโคโรนา,COVID-19,คนพิการ,กระทรวง พม.,เยียวยาคนพิการ,ข่าววันนี้